# Portfolio PROTOTYPE

Baggrunden i portfolien består af en dyb mørkelilla farve, der går over i en mørkere nuance, via en gradient. Lilla er traditionelt forbundet med kreativitet, kvalitet og luksus – hvilket gør den særdeles god til en multimediedesigner, da jeg ønsker at fremstå som både professionel og innovativ. Den mørke baggrund skaber ro og fokus, samtidig med at den giver kontrast til de øvrige elementer.

Gradient-effekten tilfører et moderne touch og giver et mere dynamisk udtryk, som viser, at designeren/jeg forstår aktuelle webdesigntrends.

Orange bruges som adskillelseslinjer og også i ikoner og knapper (fx ).

De vigtigste tekstelementer – som overskrifter og brødtekst – er holdt i hvid, hvilket skaber høj læsbarhed mod den mørke baggrund. Hvid står i skarp kontrast til lilla, hvilket giver tydelighed og fremhæver det vigtigste indhold.

Typografien er kraftig og let læselig, og den lyse farve gør teksten nem at tyde – både i overskrifter og i brødtekst. Ved at anvende klare kontraster mellem baggrund og tekst sikre jeg, at tilgængeligheden og brugervenligheden er i fokus.

Udover at bruge en hvid farvet font, så har jeg også valgt, at overskrifterne skal være kraftige. Ikke så kraftige, at de skiller sig ud, men så man ved hvad jeg prøver at skabe fokus på. Jeg har benyttet mig af 2 forskellige fonte som jeg syntes passede til, men som også er rare at kigge på.

Jeg har valgt at bruge en ”burgermenu” i toppen på Mobil versionen, da jeg følte det gav brugeren mere plads, til at kunne have fokus på alle andre ting. Eftersom der skulle laves både Mobil og PC-version, så har jeg yderligere implementeret PC-versionen med ”overskrifter”. Det giver brugeren en nemmere adgang til de ”faner” de skal bruge.

# Info til potentielle ”samarbejdspartnere/kunder”

For at det ikke bare er et CV, men stadig med information om hvem jeg er. Så har jeg valgt at indsætte tidligere projekter ”jeg har lavet”. Så kan de hurtigt tjekke om min designstil er noget for dem. Jeg opdeler pænt sektionerne i det de er, så det er overskueligt, nydeligt og informationsrigt.

For at vende tilbage til mine valg af knapper, så vil jeg gøre så ”burgermenuen” er men 8-9 underemner. Det er et passende antal for enhver der kigger min hjemmeside, da mere end det kan være svært at huske. Jeg har valgt at lave en kontakt sektion, så det er nemt at kunne få fat på mig. Ved siden af, ville der skulle stå lidt om mig.

På min PC-version har jeg valgt at lave overskrifterne 🡪 Disse er lavet så man kan interagere med dem. Så trykker man på den vilkårlige knap man har lyst til, bliver man ført derhen. Det var det samme jeg havde tænkt at mine underemner i burgermenuen skulle kunne.

Havde også til hensigt at ville gøre det samme med billederne af mine tidligere projekter.

Har fået lavet en gangstertest, som ser sådanne ud.

1. Hvilket website er du på?

Dit ansigt, din hjemmeside. Men mangler et navn eller logo for at identificere det - 1

1. Hvilken underside er du på?

Alle pages er en sub page for nu, og de er fint markeret. - 3

1. Hvor er websitets globale menu?

På toppen, nem at finde - 3

1. Hvilke muligeder har du på denne side?

Projekter, Kontakt, om dig - 3

1. Hvordan er du kommet til siden?

Der er kun 1 side, man kan scrolle på - 3

1. Hvor kan du søge?

Ingen søgefunktion (Men det er tbf også kun et portfolio, man kan argumentere for om det behøves) – 0

# Konklusion

Jeg føler ikke jeg er kommet til bunds med hvem jeg er som designer. Jeg vil gerne være kreativ, men har aldrig været den kreative person. Har fundet ud af mange ting, bl.a. hvordan man kan lave diverse farve-kombinationer. Det har givet mig et indblik i hvem jeg er og hvor jeg er på vej hen.

Håber du får det samme ud af mit design, som jeg gjorde.

# Links til Portfolio-design

<https://www.figma.com/proto/vreSxPTmjqGdt7YQjqgYEL/Steffen-Portfolio?node-id=1-4&p=f&t=5oTzKIRp7bWct5mW-1&scaling=scale-down&content-scaling=fixed&page-id=0%3A1>

Iphone

<https://www.figma.com/proto/vreSxPTmjqGdt7YQjqgYEL/Steffen-Portfolio?node-id=25-49&p=f&t=OMJeAjA4eWCdntgu-1&scaling=scale-down&content-scaling=fixed&page-id=25%3A2>

Desktop

# Kildehenvisninger

Jimmy + Søren (Hjælp med forståelse af program)

<https://dribbble.com/search/ui-ux-web-designer-portfolio>